open-index/open-wikipedia-markdown huggingface dataset:
St. Johanneslogen Kosmos

**St Johanneslogen Kosmos** er en frimurerlosje i Den Danske Frimurerorden som ble grunnlagt den 9. april 1851 i Helsingør. 

Losjens valgspråk er Et Fiet Unum Ovile Et Unus Pastor («Der skal bli en flokk og en hyrde»).

Kosmos var Danmarks første losje som innførte Det svenske Frimurersystem. Dette skjedde i 1853 med tillatelse fra «Viseste Salomos Vikarius», stormester Frederik VII av Danmark. Kosmos er også den eneste losje i Danmark som avholder minnestund i I grad.

Losjen leide opprinnelig sine lokaler i Hestemøllestræde. Denne eiendommen hadde tidligere tilhørt St. Johanneslogen «Maria til den røde ørn», den første frimurerlosjen i Helsingør, som eksisterte mellom 1779 og 1815. Det meste av inventaret fra denne losjen er fortsatt bevart.

I desember 1860 brant bygningen ned, og losjen mistet nesten alt inventar. De tre hammerførendes stole, hammeren til Ordførende Mester og «flammesverdet» ble likevel bevart.

## Losjebygningen
I 1865 kjøpte losjen en ny tomt av Ane Elise Galschiøt, og i 1866 begynte arbeidet med en ny bygning under ledelse av arkitekten V. Klein. Bygningen hadde en fasade i jonisk stil vendt mot Lundegade, slik at losjesalen vendte riktig i forhold til verdenshjørnene. Over fasaden var losjens valgspråk innskrevet.

Bygningen ble innviet den 7. februar 1867. I 1877 ble den utvidet med en spisesal ut mot hagen, og i 1902 ble en ny spisesal bygd over den første, som nå er et forsamlingsværelse. I 1922 ble bygningen ytterligere utvidet mot sør med et nytt embedsværelse, samtidig som flere andre lokaler ble utvidet. I 1931 ble det foretatt en renovering av bygget, med blant annet nytt lysanlegg og nytt losjeloft. Bygningens gamle vegger ble bekledt med gul stein. Renoveringen skjedde under ledelse av arkitekt G. Widmark, som var Ordførende Mester i losjen «Kærnan» i Helsingborg.

Under byfornyelsen på 1970-tallet ble Kronborgvej utvidet. Flere eldre bygninger ble revet, deriblant for å anlegge en ny parkeringsplass. Losjebygningens bakside ble dermed synlig fra  Kronborgvej, og kommunen stilte krav om en ny og penere fasade mot denne gaten. Renoveringen startet i 1976, og stod ferdig den 4. februar 1977.

## Ordførende Mestre

## Eksterne lenker
* Den Danske Frimurerordens hjemmeside: www.ddfo.dk
Kvennøya

**Kvennøya** er en del av Bø Museum i Telemark, et populært friluftsområde i Bø og er også kommunens tusenårssted. 

Tusenårsstedet ble markert med åpning av en ny gangbro over til Kvennøya og opparbeiding av friområdet og mølleplassen.

Kvennøya, som er på ca. 40 mål, ligger i Bøelva fra Oterholtfossen og nedover til Haugsagfossen. 

## Historikk
Grunnen til at det en gang ble en øy er at elven har gravd frem et løp som går ut fra hovedløpet. Dette løpet som ble gravd frem kalles Skvidsla, av skvidsl som betyr grein. Skvidsla og Oterholtfossen er bare to av løpene som har vært her de siste hundreårene, tidligere brøytet vannet seg også fra Oterholtfossen tvers over øya, og det var her de gamle kvernene lå. Etter hvert ble vannet ledet inn på øya i en vannrenne, og mølla ble bygget. Mølla Jacob Achton bygget i 1723 var den største mølla som har vært drevet i Bøelva. Den hadde tre kvernsteiner og lå i det midterste mølleløpet. Steinfundamenter for vannrenna til kverna finnes fremdeles i et søkk over midten av øya. 

På hver side av øya, ved Oterholtfossen og Haugsagfossen og i Skvisla, kjenner en til at det har vært sagbruk helt tilbake til tidlig på 1600-tallet. 

Kvennøya ble også et senter i bygda for mølledrift. Det har trolig også vært bosetting på Kvennøya allerede fra tidlig på 1600-tallet, først som husmannsplass, og deretter som selveierbruk fra rundt 1860. På den tida var det beitedyr på Kvennøya, og derfor mye mindre vegetasjon. I fossene på begge sider av øya var det sager og stamper, og om våren var det stor aktivitet knyttet til fløting av tømmer. Skådammer av tømmer, stein og betong forteller om hvordan fløterene forsøkte å temme fossene.  

## Museumsområde og friluftsområde
Bø Museum har de siste 15 åra gjenskapt mølleplassen etter en branntakst fra 1892, da det var liknende stuebygning, fjøs, løe og smie på Kvennøya, tilsammen fem bygninger. 

I dag er Kvennøya et populært friluftsområde. Telemarkfestivalen har sin årlige barnival på Kvennøya med fortellerstund i Møllarstugo, i tillegg til museets egne arrangement som for eksempel årlig St. Hansfeiring. I 2009 ble området rustet opp med bru over Skvisla og nytt publikumsamfi. 

Friluftsspelet «Veslefrikk med fela» av Jon Rørmark og Stanley Jacobsen ble uroppført på Kvennøya i august 2009.

## Referanser
Grunnforskning

**Grunnforskning** er grunnleggende forskning som har som formål å føre til ny innsikt (teoretisk kunnskap), uten at den nødvendigvis gir umiddelbar gevinst i økonomi eller kunnskap. Grunnforskning som begrep anvendes som motsetning til anvendt forskning. Sistnevnte er forskning som utnytter grunnforskningens resultater for å løse praktiske, definerte problemer.

Grunnforskning er forskning i et langsiktig perspektiv hvor målet ikke alltid er synlig. Av den grunn betraktes det som viktig at grunnforskningen er fri, og ikke styrt av kommersielle betingelser. Grunnforskning begrunnes ofte med at en mener ny kunnskap har en klar verdi i seg selv. Det argumenteres ofte for bevilgninger til grunnforskning ved å vise til at store vitenskapelige framskritt svært ofte er et resultat av grunnforskning. Ettersom grunnforskning ikke alltid fører til umiddelbare praktiske resultater er grunnforskning i all hovedsak finansiert av det offentlige eller veldedige stiftelser.

Organisasjonen for økonomisk samarbeid og utvikling (OECD) definerer forskning på følgende vis:
* «**Grunnforskning** er eksperimentell eller teoretisk virksomhet som primært utføres for å skaffe til veie ny kunnskap om det underliggende grunnlag for fenomener og observerbare fakta, uten sikte på spesiell anvendelse eller bruk.»
*«**Anvendt forskning** er også virksomhet av original karakter som utføres for å skaffe til veie ny kunnskap. Anvendt forskning er imidlertid primært rettet mot bestemte praktiske mål eller anvendelser.»

Forskning i seg selv har både kulturelle og instrumentelle begrunnelser. De kulturelle begrunnelsene handler om at forskning «gir oss ny kunnskap om oss selv og våre omgivelser og dermed bidrar til å utvikle vår kultur og sivilisasjon.» Forskningen vektlegger åpenhet, etterprøvbarhet og kritisk tenkning, noe som også bidrar til å sikre et velfungerende demokrati og en konstruktiv samfunnsdebatt.

## Referanser


## Eksterne lenker
* Nordahl, Marianne: «Vi støtter statlig grunnforskning», *Forskning.no* 29. november 2010: «Nordmenn er mest positive i Europa til at regjeringen støtter forskning som ikke gir umiddelbar gevinst. Ni av ti støtter slik finansiering»
* Ryen, Morten: «Ubegrunnet frykt for grunnforskningens framtid?» *Forskning.no* 29. juni 2004: «Historisk erfaringer viser at både universitetene og grunnforskningen tåler endringer i krav og rammebetingelser. Går det egentlig noe meningsfullt skille mellom grunnforskning og annen forskning?»
* Kristiansen, Nina: «Fri forskning - eller styrt?» *Forskning.no* 24. september 2009: «Grunnforskningen er langsommere enn annen forskning. [...] Derfor er det en fare for at slik forskning nedprioriteres i forhold til annen mer raskt anvendbar forskning.»
Andrew Taylor (fotballspiller)

**Andrew Derek Taylor** (født 1. august 1986 i Hartlepool, England) er en engelsk tidligere fotballspiller.

Taylor har tidligere spilt for Middlesbrough FC, Bradford City AFC (lån) og Watford FC (lån).

## Referanser


## Eksterne lenker
*
Reuben Award

**Reuben Award** er en pris som deles ut årlig av den nordamerikanske National Cartoonists Society til tegneserie- og karikaturtegnere i mange ulike klasser, hvorav den mest prestigefylte er *Cartoonist of the Year*. Prisen deltes ut første gang 1946 og er oppkalt etter NCSs første leder Rube Goldberg, som ti log med designet prisstatuetten.

Prismottakeren av *Cartoonist of the Year* ("Årets tegneserietegner") velges ved en avstemning blant foreningens medlemmer, som utgjøres av profesjonelle tegneserietegnere, og har de fleste årene gått til personer fra USA. Kanadieren Lynn Johnston i 1985 ble den første fra et annet land, og samtidig den første kvinnen. Siden sluttet av 1990-tallet kan samme person bare motta prisen en gang.

## Liste over Årets tegneserietegner (Cartoonist of the Year)

## Eksterne lenker
* NCS:s offisielle hjemmeside
Ammestua

**Ammestua** ved Alstadhaug prestegård og Alstadhaug kirke i Levanger er et fredet hus. Bygningen har hatt en rekke funksjoner, og er sjelden som bygningstype i Nord-Trøndelag. Bygget skal ha stått i prestegårdstunet allerede i 1684, men nøyaktig hvor gammelt huset er, vet man ikke. Bygningen hørte til Alstadhaug prestegård og har hatt mange funksjoner, som gjeste- og lagerfunksjon i andre etasje, og masstue og ammestue i første etasje. Bygdebokforfatteren Nils Hallan antar at det kan ha vært bygget som gjestehus ved prestegården.  Navnet har det fra sin funksjon som ventestue for dåpsfølger.

Stua bærer i dag et skilt der det står "Ammestuggu 1747". I 1907 ble huset revet, da det skulle bygges ny prestebolig. Det ble ikke satt opp igjen før i 1927, og da i utkanten av kirkegården – ved veien til Nesset. Det ble nå benyttet som bygdemuseum. Fra 1972 og utover ble Ammestua restaurert av Skogn museumslag.
## Referanser
Europaparlamentsvalget i Sverige 2004

**Europaparlamentsvalget i Sverige 2004** ble avholdt i 2004. Det ble valgt 19 mandater i Europaparlamentet. I valget var hele Sverige en valgkrets, og det var en sperregrense på fire prosent. Rundt 6,8 millioner svensker hadde stemmerett. Kandidatene som var på valg sto på ulike partilister, og mandatene ble fordelt etter Sainte-Laguës metode. 

Det EU-kritiske partiet Junilistan ble grunnlagt samme år, og greide å bli valgets store vinner. Meningsmålingene i forkant hadde gitt partiet oppslutning rundt 4 prosent, altså sperregrensen, men med 14 prosent greide de å kapre 3 mandater. Framgangen Junilistan opplevde gjorde at alle de store etablerte partiene gikk tilbake i velgerandel. Både Socialdemokraterna og Moderaterna mistet ett mandat hver. Vänsterpartiet og Folkpartiet som gjorde et godt valg i 1999, gikk tilbake 3 og 4 prosent, respektivt. Også Miljöpartiet og Kristdemokraterna mistet ett mandat hver. Centerpartiet var det eneste Riksdagspartiet som gikk ut av valget med samme antall EU-representanter som etter valget i 1999, og en liten økning på 0,27%.     

Valgdeltagelsen var på 37,85%, noe som var ett prosent lavere enn i 1999. Dette ble den laveste valgdeltakelsen i et svensk Europaparlamentsvalg noen gang. Det var også den laveste valgdeltagelsen av alle medlemsstater som ble medlem av EU før 2004. Til sammenligning var valgoppslutningen i riksdagsvalet i 2002 og 2006 over 80%. 

## Valgresultatet
U21-EM i fotball for menn 2009

**U21-EM i fotball for menn 2009** var det 17. Europamesterskapet i fotball for U-21 og ble arrangert i Sverige i perioden 15. til 29. juni 2009. Åtte lag deltok, og Sverige var i sin posisjon som arrangør direktekvalifisert til turneringen. Tyskland gikk seirende ut av mesterskapet, da de slo England 4-0 i finalen. Dette var Tysklands første EM-seier i U21.

Det forrige fotballsmesterskapet Sverige arrangerte var i 1995, da de var vertskap for EM i fotball for kvinner 1995. Tidligere har Sverige arrangert verdensmesterskapet i fotball 1958, Europamesterskapet i fotball 1992 og EM i fotball for kvinner 1997 (sistnevnte sammen med Norge).

## Kvalifiserte land
*Sverige (arrangør)
*England
*Belarus
*Finland
*Spania
*Serbia
*Tyskland
*Italia

## Arrangørbyer
*Swedbank Stadion, Malmö – Kapasitet: 24 000 i U-21 (21 000) (gruppespill og finale).
*Gamla Ullevi, Göteborg – Kapasitet: 18 800 i U-21 (16 700) (gruppespill og semifinale).
*Olympia, Helsingborg – Kapasitet: 17 000 i U-21 (12 000) (gruppespill og semifinale).
*Örjans Vall, Halmstad – Kapasitet: 15 500 i U-21 (7500) (gruppespill).

## Ambassadører
Henrik Larsson var ambassadør for hele turneringen. Arrangørbyenes ambassadører var:
*Marcus Allbäck – Göteborg
*Niclas Alexandersson – Halmstad
*Roland Nilsson – Helsingborg
*Patrik Andersson – Malmö

## Gruppespill
### Gruppe A

### Gruppe B

## Utslagsrunder

### Semifinaler

----

### Finale

## Spillere
### Toppscorere

;7 mål
*  Marcus Berg
;3 mål
*  Robert Acquafresca
*  Ola Toivonen
;2 mål
*  Sandro Wagner
*  Gonzalo Castro
*  Sergei Kislyak
;1 mål
*  Fraizer Campbell
*  Lee Cattermole
*  James Milner
*  Micah Richards
*  James Milner
*  Jack Rodwell

;1 mål (forts.)
*  Tim Sparv
*  Andreas Beck
*  Ashkan Dejagah
*  Benedikt Höwedes
*  Mesut Özil
*  Mario Balotelli
*  Gojko Kačar
*  Pedro León
*  Marc Torrejón
*  Gustav Svensson

;Selvmål
*  Aleksandr Martynovich (for Sverige)
*  Mattias Bjärsmyr (for England)

### Spillere fra Norsk fotball
*  Ville Jalasto (Aalesund)
*  Jon Masalin (Hamarkameratene)
*  Johan Dahlin (FC Lyn Oslo)
*  Mikael Lustig (Rosenborg)

## Referanser


## Eksterne lenker
* Det svenske fotballforbundet – U21 EM 2009
* UEFA – U21 EM 2009 (Engelsk)
* UEFA – U21 EM 2009 (Svensk)

### Arrangørenes sider for UEFA U21-EM 2009
* U21 Göteborg - U21 EM 2009
* Halmstad – U21 EM 2009
* Helsingborg – U21 EM 2009
Brad Guzan

**Bradley Edwin «Brad» Guzan** (født 9. september 1984) er en amerikansk fotballspiller som spiller for den amerikansk klubben Atlanta United FC.

## Referanser


## Eksterne lenker
*
Revtangen

**Revtangen** (også kalt *Rebungen*) er en tange i Klepp kommune i Rogaland og er det vestligste stedet på Jæren.

Stedet er kjent for sitt rike fugleliv og har en lang liste over sjeldenheter som er sett der. Grunnen til at fuglene liker seg der er at det er veldig mye tang og smådyr som skylles opp på land under flo og da spiser vadere og andre fugler dette under fjæra.

På Revtangen er det satt opp et dagmerke for å hjelpe skipstrafikk.

## Referanser
Belgias Grand Prix 2009

**Belgias Grand Prix 2008** var det tolvte løpet i Formel 1-sesongen 2009. Det ble arrangert 28. – 30. august på Circuit de Spa-Francorchamps i Belgia.

## Klassifisering
### Kvalifisering

### Løpet
*Biler som bruker [[KERS]] er markert med* *

## Referanser


## Eksterne lenker
*
Kjell Hammerø

**Kjell Hammerø** (født 1970) var regissør på den Bergens-baserte lavbudsjettsfilmen *[[Bare på jobb]]* (2003). Han skrev manuset til filmen i samarbeid med Knut Halle. Filmen ble støttet av Norsk filmfond med 4 millioner kroner, ved spillefilm-konsulent Erlend Loe.

Hammerø har også regissert/produsert flere reklamefilmer og bedriftsfilmer. I 2003 skrev han manus for noen episoder av den norske såpeserien Hotel Cæsar, og samme år produserte og regisserte han – i samarbeid med teaterinstruktør Yngve Sundvor – filmsekvenser som ble brukt i oppsetningen av Henrik Ibsens Et dukkehjem for Den Nationale Scene i Bergen. Stykket ble regissert av Yngve Sundvor.

## Eksterne lenker
*
Gapøyholman

**Gapøyholman** er en øygruppe som ligger ytterst i Kvæfjorden, i Kvæfjord kommune i Troms. Øygruppa med de små holmene ligger utenfor Gapøya.

Den største av Gapøyholman er Storholmen, som er ca. 1 km lang. Øst for Storholmen ligger det mange små holmer, Småholman.

## Naturreservat
Gapøyholman ble vernet 4. juni 2004 med status som naturreservat, på grunnlag av det rike fuglelivet og bestanden av steinkobbe. Det er forbudt å ferdes i land i perioden 1. mai – 15. juli. Naturreservatet har nasjonalt lokalitetsnummer 191110026.
## Referanser
Charlottes tryllevev (barnebok)

***Charlottes tryllevev*** (eng. *Charlotte's Web*) er en amerikansk barnebok fra 1952 skrevet av E. B. White og illustrert av Garth Williams. Boken forteller om grisen Wilbur og hans vennskap med edderkoppen Charlotte. Boken ble svært populær da den kom ut, og regnes nå som en moderne klassiker i USA. I 2000 oppførte Publishers Weekly boka som USAs mest solgte barnebok noensinne.

## Handling
Boken handler om grisungen Wilbur, som er den minste i kullet og bor på en bondegård. Bondens datter Fern vil beholde ham som kjæledyr, men fem uker gammel blir Wilbur solgt til nabobonden Zuckerman. De andre dyrene på nabogården mobber ham, og i tillegg går det opp for ham at han skal slaktes når han blir større. Så blir han kjent med edderkoppen Charlotte, som finner en måte å redde ham fra slakteren.

## Filmatisering
* *[[Charlottes tryllevev (1973)]]* med Debbie Reynolds i hovedrollen som *Charlotte*. Henry Gibson spilte *Wilbur*, og komikeren Paul Lynde spilte *Templeton*. 
* *[[Charlottes tryllevev (2006)]]*, Dakota Fanning spilte rollen som *Fern*.

## Eksterne lenker
* Sammendrag av boka (engelsk)
* Figurene i boka (engelsk)
* Charlotte's Web på amazon.com
Acanthocercus

* *Acanthocercus adramitanus*
* *Acanthocercus annectens*
* *Acanthocercus atricollis*
* *Acanthocercus cyanogaster*
* *Acanthocercus guentherpetersi*
* *Acanthocercus phillipsii*
* *Acanthocercus yemenensis*
* *Acanthocercus zonurus* 

***Acanthocercus*** er en slekt med agamer. De fleste artene lever på Afrikas horn og Den arabiske halvøy, men den trelevende *Acanthocercus atricollis* har en vid utbredelse i det østlige og sørlige Afrika.

Medlemmene i denne slekten ble tidligere regnet til *[[Agama]]*, men S.M. Moody viste i 1980 at denne slekten var parafyletisk, og fordelte artene på fire slekter. En av disse slektene ble kalt *Stellio*. Det har seinere vist at dette navnet er ugyldig av tekniske årsaker (*nomen dubium*), og at artene i *Stellio* tilhørte to ulike klader. På grunn av dette er de asiatiske artene nå plassert i *[[Laudakia]]*, og artene fra Afrika og Arabia i *Acanthocercus*.

## Referanser


## Eksterne lenker
*
Christine Dancke

**Christine Dancke** (født 1984) er en norsk programleder, rapper, DJ, musikkanmelder, sosiolog, musikkekspert, treningsinstruktør og SV-politiker. 

I 2008 fullførte hun sin mastergrad i sosiologi, mens hun jobbet som frilansskribent for ungdomsmagasinet Spirit og Dagbladet FREDAG. I 2021 deltok hun i Kompani Lauritzen.

### Musikk

Hun fikk sitt gjennombrudd som rap-musiker med låten «Jenteinvasjon» i 2003. Hun gikk på musikklinjen på Ski videregående skole før hun i 2000 startet gruppen Gulltoppene sammen med Ina Kringlebotn. Gruppen gjorde suksess og hadde spillejobber over hele landet. Senere forlot Kringlebotn gruppen, og Dancke fortsatte for seg selv. I 2003 slapp hun singelen *Jenteinvasjon* og senere albumet *[[Knekt (album)|Knekt]]*.

I 2009 startet Dancke og Silje Larsen Borgan DJ-duoen HOETELL. De to fikk i mars 2010 sitt eget radioprogram på NRK P3 som gikk hver lørdag mellom kl. 20.00 og 22.00. Duoen har hatt DJ-oppdrag i hele Norge, og har blant annet spilt på Hovefestivalen, Slottsfjellfestivalen og Døgnvillfestivalen. 7. februar 2011 begynte hun som programleder for Popsalongen på P3, et formiddagsprogram ledet av Siri Knudsen siden hun tok over etter Kompani Knudsen. 4. oktober 2013 tok Dancke over sendeflaten til Popsalongen med musikkprogrammet *Christine*. Hun sluttet i NRK P3-redaksjonen i 2020. 

I 2010 begynte hun som musikkanmelder i Aftenposten. Til Melodi Grand Prix 2011 skrev hun låta «Trenger mer», som ble fremført av Sichelle. Dancke er også programleder for VG-lista.

Hun er dommer i artistkonkurransen *[[Stjernekamp]]* på NRK i 2025. og var dommer også i sesong 11 i 2024.

### Politikk
I perioden 2003-2007 var hun valgt inn i Oppegård kommunestyre for Sosialistisk Venstreparti.

Hun ledet valgkampanjen til SV før og under stortingsvalget 2009 sammen med Kristian Fjellanger, og de to stod sammen med reklamebyrået Anorak bak SVs digitale valgkampanje «Opp av sofaen». I tillegg hadde hun ansvaret for all ungdomsrettet kommunikasjon under valget, og var blant annet redaktør for og hjernen bak SVs festivalmagsin. 

Etter valget 2009 ble hun ansatt i Fagforbundet som  prosjektleder for utvikling og opprettelse av Fagforbundets medlemsportal. 

## Diskografi
*2003: *Jenteinvasjon* (singel)
*2003: ''Knekt'' (album)

## Referanser


## Eksterne lenker
* 
* 
* 
*  Christine Dancke på twitter.com
Allocasuarina

***Allocasuarina*** er en planteslekt av løvtrær og busker i jerntrefamilien (Casuarinaceae). Den omfatter minst 61 arter  i Australia. De har blader som minner sterkt om bladene til sneller *(Equisetum)*, og de er eviggrønne og tåler tørke meget godt. På engelsk kalles de ofte «sheoak».

Røttene har stor evne til å fiksére nitrogen, og derfor vil disse artene i praksis øke jordens fruktbarhet i de områdene hvor de vokser.

## Eksterne lenker
*
Ove Hansen

**Ove Hansen** (født 27. april 1957 i Haugesund) er en norsk tidligere sprangrytter. Han har drevet profesjonelt med hest i 30 år. Han gikk i lære hos Jens Christian Eriksen på Foss Eikeland i Sandnes og hos N.K. Hansen i Danmark. Hansen har som rytter og som trener vunnet over 100 mesterskapsmedaljer, som fordeler seg på norgesmesterskap, nordisk mesterskap og europamesterskap. Han deltok under sommer-OL for Norge i 1984 i Los Angeles og i 1988 i Seoul. Han deltok også i verdensmesterskapet i sprangridning i Aachen i 1986 med en 21.-plass.

## Meritter
* Åtte kongepokaler og norgesmesterskap i tillegg til flere sølv- og bronsemedaljer
* To ganger nordisk mester individuelt
* Åtte ganger norgesmester for lag

## Referanser


## Eksterne lenker
* 
* Ove Hansens hjemmeside
Charlottes tryllevev (2006)

***Charlottes tryllevev*** (originaltittel: *Charlotte's Web*) er en amerikansk animert familiefilm fra 2006. Den er basert på E. B. Whites klassiske barnebok ved samme navn fra 1952 og er produsert av Paramount Pictures, Walden Media, The Kerner Entertainment Company og Nickelodeon Movies. 

Dette er den andre filmatiseringa av boka til White, i 1973 produserte selskapet Hanna-Barbera en tegna film ved samme navn, for Paramount Pictures. En oppfølger, Wilburs store eventyr (2003) ble utgitt direkte til video.

## Handlingsreferat
Om våren på en gård i Somerset County i Maine, oppdager den unge Fern Arable at faren hennes John i ferd med å drepe et kull nyfødte griser. Hun ber faren om å spare en av grisene, og Fern gir den kallenavnet Wilbur. Neste morgen sniker Wilbur inn på skolen hennes, og forårsaker oppstyr. Ettersom Wilbur vokser opp og blir større begynner han å føle seg forlatt, og ønsker seg en følgesvenn. Men han blir plaget av de andre dyrene på gården, en standhaftig sau som heter Samuel. Ett par gås som heter Gussy og Golly, to kyr som heter Bitsy og Betsy. En feig, men humoristisk, hest ved navn Ike. Samt Cavatica, en liten edderkopp som bor på samme låve som Wilbur, og en komisk rotte ved navn Templeton. De andre dyrene avslører for Wilbur at han kommer til å bli slaktes som middag for menneskene til jul. Så Wilbur og vennene hans må forsøke å finne på en plan for å unngå dette.

## Skuespillere
;Mennesker 
* Dakota Fanning (Fern Arable)
* Kevin Anderson (John Arable, Fern sin pappa)
* Beau Bridges (Dr. Dorian)
* Louis Corbett (Avery Arable)
* Essie Davis (Fru Arable, Fern sin mamma)
* Siobhan Fallon Hogan (Fru Zuckerman)
* Gary Basaraba (Homer Zuckerman)
* Nate Mooney (Lurvy Zuckerman)

;Stemmeskuespillere 
* Dominic Scott Kay (Grisen Wilbur)
* Julia Roberts (Edderkoppen Charlotte A. Cavatica)
* Steve Buscemi (Rotta Templeton)
* John Cleese (Sauen Samuel)
* Oprah Winfrey (Gåsa Gussie)
* Cedric the Entertainer (Gåsa Golly)
* Kathy Bates (Kua Bitsy)
* Reba McEntire (Kua Betsy)
* Robert Redford Jr. (Hesten Ike)
* Thomas Haden Church (Kråka Brooks)
* André Benjamin (Kråka Elwyn)
* Abraham Benrubi (Grisen Uncle)

;Norske stemmer
* Unn Vibeke Hol som Charlotte
* Kim Haugen
* Adriane Louise Eriksen
* Ludvig Olavson Omre
* Anders Baasmo Christiansen
* Trond Brænne
* Nicolay Lange-Nielsen

## Eksterne lenker
* 
*
Skotter

**Skotter** er en etnisk gruppe som opprinnelig kommer fra Skottland. Det bor en betydelig mengde skotter i Amerikas forente stater. Disse teller over 9 millioner mennesker. Ellers har Canada og Australia en høy andel skotter. Det finnes mange kjente skotter, blant annet Gordon Brown, tidligere statsminister i Storbritannia.

## Referanser
Bjølsen Valsemølle

:*For musikkgruppen se: [[Bjølsen Valsemølle (musikkgruppe)]]*

**Bjølsen Valsemølle** er en av Oslos kornmøllebedrifter. Den ble grunnlagt i 1884 av Gustav Martinsen i samarbeid med Ole Amundsen som eide Bjølsen Mølle. Mølleanlegget på Sandaker stod ferdig 1896. Siloene ble bygget 1939. Brukseier Gustav Martinsens sønn Haavard Martinsen overtok ansvaret etter faren.

## Nyere historie
I 1986 ble Bjølsen Valsemølle et datterselskap av Nora Industrier. Fra 1991 var de en del av Orkla-konsernet. Fra 1999 var mølla en avdeling av Regal Mølle som er eid av Lantmännen Cerealia.

## Bjølsen Valsemølle bevaringsområde

Bjølsen Valsemølle bevaringsområde omfatter industrianleggene i Sandakerveien 60–66b i tillegg til boliger i Treschows gate 2–8b. Området består av 6 eiendommer og Bjølsendammen, i alt 20 kulturminner, hvor også deler av havene eller den øvrige delen av eiendommene er omfattet av vernebestemmelsene.

Sandakerveien 60 er to sammenhengende bygninger, hvorav siloen er den som vender ut mot gaten. Med langsiden mot Sandakerveien ligger en av de eldste lagerbygningene på industriområdet, bygget er fra 1865, og har nummer 62. Det er bygget sammen med bakenforliggende bygninger, hvorav den ene har grunnmuren helt ned i Akerselva.

Ved inngangspartiet til industriområdet ligger vaktstuen, bygget inntil det som opprinnelig var fjøs/stall. Begge har gateadresse Sandakerveien 66b. I en bue rundt mot Treschows gate er en lang gul bygning, opprinnelig garasje, også denne har adresse 66b.

I Treschows gate ligger boligdelene tilhørende valsemøllen. 2b er den tidligere
hovedbygningen (møllermesterboligen) til Bjølsen Valsemølle og bolig for brukseieren. En tidligere stall og
andre tilbygg har også adresse til nummer 2. 
Nummer 4 er et gult svalgangshus fra cirka 1850. Den tidligere direktørboligen harnummer 8b; dette er et pusset murhus fra 1902 tegnet av Henry Fearnley Coll for Gustav Martinsen.

## Se også
* Korntrikken

## Referanser


 
 
 


## Litteratur
* Arne Sveen, Terje Mølmen Moen og Per D. Martinsen (red.kom.): *Motstrøms ved Akerselva : Bjølsen Valsemølle - Lantmännen Cerelia, 1884–2009*, Tun Forlag Oslo 2009, ISBN 978-82-529-3265-2

## Eksterne lenker
* 
*  Omtale på industrimuseum.no
*
Christian Friele

**Christian Frederik Gotfried Friele** (født 22. mai 1821 i Bergen, død 24. januar 1899) var en norsk redaktør. Han var sjefredaktør for *[[Morgenbladet]]* fra 1865 til 1893, og gjorde avisen til hovedorgan for de konservative i Norge.

## Slekt
Christian Friele var sønn av stadsmegler Ole Friele (død 1852) og Lovise Engelke Christiane Bohr (død 1869). Han ble i 1860 gift med Marie Lasson (født 1827), datter av høyesterettsjustitiarius Peder Carl Lasson.

## Liv

Friele gikk på Bergens kathedralskole, hvor han hadde Lyder Sagen som lærer. Herfra ble han student i 1838. I Christiania var han kjent som selskapsløve, «den sidste troppist av Welhavens skole». Først i 1851 ble han *[[cand. jur.]]* Året etter begynte han som journalist i *[[Christiania-Posten]]*, fra 1854 i *[[Morgenbladet]]*. Han begynte der som stortingsreferent, og redigerte i *[[Stortingsforhandlinger|Storthingsforhandlinger]]* for Stortinget i 1857. I 1857 kom han inn i *Morgenbladets* redaksjon, og etter at A. B. Stabell døde i 1865, var han sjefredaktør. Han sto i denne stillingen helt til 1893, da han tok avskjed av helsemessige årsaker.

På 1850-tallet frekventerte Friele Paul Botten-Hansens krets «Det lærde Holland». Flere av medlemmene i denne kretsen hellet etter hvert mot konservatismen, og særlig tre av dem skrev mye i *Morgenbladet*: Jakob Løkke, Michael Birkeland og Ludvig Daae. På denne tiden var Friele og Bjørnstjerne Bjørnson venner, mens de senere ble bitre uvenner.

## Friele som redaktør

Under Friele ble *Morgenbladet* utviklet til å være de konservatives hovedorgan i Norge. Som redaktør for *Morgenbladet* hadde han stor innflytelse på hvilke høyremenn som ble valgt fra Christiania. Friele hev seg inn i den politiske striden mellom høyre og venstre med all kraft, og kunne føre en meget skarp penn. Motstanderne omtalte ham gjerne som ubarmhjertig eller grusom. Fredrik Stang mener han hadde mye til felles med den sarkastiske Welhaven, som også var fra Bergen. Friele var imidlertid ikke opptatt av kunst, og stilte seg stort sett avvisende til den nye kunsten som vokste frem i Norge i annen halvdel av 1800-tallet.

Samtidig hadde han stor integritet. Da noen forsøkte å tipse ham om at en av hans politiske motstandere hadde et utenomekteskapelig forhold, skal han ha avvist vedkommende med disse ord: -Jeg tenker kjønnsdriften er likt fordelt mellom partiene. Der er døren!

## Friele i litteraturen
Bjørnstjerne Bjørnsons skuespill *[[Redaktøren (Bjørnson)|Redaktøren]]* har blitt oppfattet som en karikatur av redaktør Friele.

## Referanser


## Kilder
* Fredrik Stang: «Friele», i *[[Samtiden]]*, 1917.
* *[[Norsk Forfatter-Lexikon 1814–1880]]*, Andet Bind. Kristiania: Den norske Forlagsforening, 1888.
* Fredrik Ording: *[http://urn.nb.no/URN:NBN:no-nb_digibok_2006081600037 Ibsens vennekreds Det lærde Holland]*. Oslo: Grøndahl, 1927.

## Litteratur
* Nils Vogt: *[http://urn.nb.no/URN:NBN:no-nb_digibok_2006082800108 Under Frieles haand og paa egen]*. Kristiania: Gyldendal, 1913.
Olav Storli Ulvund

**Olav Storli Ulvund** (født 1960 i Rindal) er en norsk fjellklatrer og sivilingeniør. Han er utdannet sivilingeniør ved NTH i Trondheim 1983, almenavdelingen, linjen for databehandling. Olav Storli Ulvund er tidligere partner / *Senior Executive* i konsulentselskapet Accenture og senere direktør i Telenor Nordic.

Ulvund har en rekke ekspedisjoner til flere kontinenter bak seg.

## Bestigninger og ekspedisjoner
* 1989: Sjette norske bestigning av Mount McKinley (Denali, 6&nbsp;194 moh.) sammen med Eirik Tryti.  
* 1990: Første norske bestigning uten oksygen av et av verdens 14 fjell over 8000 moh., Shishapangma (8008 moh.), sammen med Eirik Tryti.
* 1991: Første skandinaviske forsøk uten oksygen på Mount Everest (8&nbsp;850 moh., Tibet) via NNØ-ryggen (Tibet), høyeste punkt nådd 8&nbsp;100 moh.  
* 1992: Forsøk på Ama Dablam (6&nbsp;856 moh., Nepal) via nordryggen, høyeste punkt nådd 6&nbsp;200 moh.  
* 1993: Forsøk på Satopanth (7&nbsp;075 moh., India), høyeste punkt nådd Satopanth West (6&nbsp;200 moh.) med Sven Gangdal.  
* 1994: Forsøk uten oksygen på Mount Everest via Vestryggen, høyeste punkt nådd 6&nbsp;660 moh. etter rasulykke.  
* 1996: Første norske bestigning av Mount Everest via NNØ-ryggen fra Tibet 17. mai sammen med Sven Gangdal (8. norske bestigning av Everest totalt).
* 1998/99: Bestigninger i Ecuador og Peru.
* 2001: Første norske bestigning av Lotus Flower Tower (2&nbsp;750 moh, 800 m, 5.11d) i Northwest Territories / Canada sammen med Truls Korsæth. 
* 2007: Første norske bestigning av Gasherbrum I (K5/Hidden Peak, 8&nbsp;068 moh., Pakistan) via Japaner-couloiret og Messner/Habeler-ruta 12. juli sammen med Zdenek Nemec og Josef Nezerka fra Tsjekkia.http://www.eventyrblogg.com/default.asp?Newsid=131&side=nyheter

## Referanser
«Sankt Erik»

**Sankt Erik** var flaggskip for den svenske krigsflåten under den nordiske sjuårskrigen fra våren 1565 fram til krigens slutt. Det var det siste av de svenske storskipene som var bygd før krigsutbruddet.

Det var bygd som et rent artilleriskip på 350 lester i deplasement med en bestykning på nitti kanoner fra de største, fra fire stykker halv kartov kanoner (det kraftigste artilleristykket på midten av 1500-tallet på et skip er «helkartov»), til de minste som var forstørret hakeskyts lagt på relingen eller gjennom skyteskår. Skipet er flere ganger ført opp på flåtelister som oppgir bestykningen ombord. I 1563 var det 66 skyts, deretter øket til 90 skyts i 1566 og ett år senere til 104.

Listen over bestykningen i 1563 viste 4 korte og kraftige kanoner kalt «kartov», 12 store, langløpede kanoner kalt «slanger», 8 mindre, langløpede kanoner kalt «falkonetter» av metall, 4 svære steinskyts med 10 tommers stein som ammunisjon, 4 «slanger» og et antall mindre skyts av jern. Svenskene foretrakk å støpe sine kanoner i metall eller kobber i motsetning til danskene som var nødt til å anskaffe seg flere kanoner av jern fremfor kobber som var langt mer kostbart.

Skipets utseende er ikke kjent, men det ha gjort inntrykk på samtidige observatører og i 1585 hadde en kunstner som deltok på den danske siden under sjøkrigen, laget en akvarell som fremstilte et sjøslag mellom to skip hvorav den største med to kanondekk formodentlig skulle være «Sankt Erik» i kamp med sin rival «Jægermester» under slaget ved Bornholm 7. juli 1565. Akvarellen var laget av Rudolf van Deventer.

Som flaggskipet med admiral Klas Horn ombord ble besetningen økt til over ett tusen mann ettersom et admiralskip gjerne befant seg i sentrum under et pågående sjøslag.

## Litteratur
* Svenska Flottans Historia bind 1 1521-1679, Malmö 1942
Torbjørn Sandvik

**Torbjørn Sandvik** (født 20. juni 1985 i Arendal) er en norsk musiker, låtskriver og psykolog. Han er grunnlegger og medlem av bandet Glittertind. Han mottok Statens kunstnerstipend for yngre kunstnere i 2016.

Sandvik er utdannet psykolog fra Psykologisk institutt ved Universitetet i Oslo. Han har blant annet forsket på sammenhenger mellom Omega-3-fettsyre og ADHD.

## Diskografi
;Album med Glittertind
**[[Himmelfall (album)|Himmelfall]]* (2017, Hjelmkald)
**[[Blåne for blåne]]* (2015, Name Music & Publishing)
**[[Djevelsvart]]* (2013, Indie Recordings)
**[[Landkjenning (album)|Landkjenning]]* (2009, Napalm records)
**[[Til Dovre faller|Til Dovre Faller]]* (2005, Karmageddon Media)
**[[Evige Asatro]]* (2004, Karmageddon Media)

## Vitenskapelig forfatterskap

*''Marine omega-3 polyunsaturated fatty acids induce sex-specific changes in reinforcer-controlled behavior in an animal model of AD/HD. (2012, Behavioral and Brain Functions)

## Referanser
François Marie Daudin

**François Marie Daudin** (1776–1803) var en fransk zoolog. Han beskrev mange nye arter av fugler og krypdyr. Daudin døde før han fylte 30 år av tuberkulose.

## Verker
* *Recueil de memoires ... sur les Mollusques, de Vers et les Zoophytes*. Paris 1806 p.m.
* *Histoire naturelle des rainettes, des grenouilles et des crapauds*. Bertrandet & Levrault, Paris 1802/03.
* *Histoire naturelle, générale et particulière, des reptiles*. Dufart, Paris 1802–05 p.m.
* *Recueil de mémoires et de notes sur des espèces inédites ou peu connues de mollusques, de vers et de zoophytes*. Fuchs, Treuttel & Wurtz, Paris 1800.
* *Traité élémentaire et complet d'ornithologie  ou  Histoire naturelle des oiseaux*. Bertrandet, Paris 1800.

## Referanser


## Litteratur
* 
*
8. serierunde i Toppserien 2009

**8. serierunde i [[Toppserien 2009]]** ble spilt den 21. mai klokken 18:00, med unntak av Stabæk – Team Strømmen, som ble utsatt på grunn av at Team Strømmens kanadiske spillere var opptatt med landslagsspill mot USA. 

## Fakta

## Kommentarer


## Eksterne lenker
* Toppserien 2009: Terminliste og resultater  på altomfotball.no
Grim Reaper

**Grim Reaper** var et heavy metal-band som var en del av New Wave of British Heavy Metal på 1980-tallet.

Bandet ble opprettet i 1979 i Droitwich, England, av gitarist Nick Bowcott. De ble oppdaget etter å ha vunnet en «Battle of the Bands» konkurranse med over 100 band, og de fikk kontrakt med Ebony Records. Debutalbumet *See You in Hell* ble utgitt i 1984. Det ble distribuert via RCA Records. Oppfølgeralbumet het *Fear No Evil*, og ble utgitt i 1985. *Rock You to Hell* ble utsatt to år på grunn av disputt med Ebony Records, det ble utgitt av RCA Records i 1987. Da dette musikkalbumet kom ut hadde den populære heavy metalmusikken endret seg fra power metal til mer thrash/speed metal, og populariteten til bandet gikk ned. Under arbeidet med det kommende albumet *Nothing Whatsoever to Do with Hell*, var det nye juridiske problemer med Ebony Records, noe som endte med at albumet ble kansellert og bandet oppløst i 1988.

I 2006 ble det kunngjort at bandet var gjenforent. Vokalisten Steve Grimmett døde 15. august 2022.

## Diskografi
* *See You in Hell* (1984)
* *Fear No Evil* (1985)
* *Rock You to Hell* (1987)
* *Walking in the Shadows* (2016)
* *At the Gates* (2019)

## Medlemmer
;Tidligere
* Steve Grimmett – vokal (1979–1981, 1981–1988, 2006–2022)
* Ian Nash – gitar (2006–2022)
* Ritchie Walker – bassgitar (1979, 2006–2022)
* Pete Newdeck – slagverk (1979-1981, 2006–2022)
* Nick Bowcott – gitar (1979–1988)
* Dave Wanklin – bassgitar (1981–1987)
* Geoff Curtis – bassgitar (1987–1988)
* Lee Harris – slagverk (1982–1984)
* Mark Simon – slagverk (1984 – 1988)
* Kevin Neale – bassgitar (1979–1981)
* Adrian Jacques – slagverk (1981–1982)
* Paul DeMercado – vokal (1981)

## Referanser


## Eksterne lenker
* 
*
Väinö Linna-prisen

**Väinö Linna-prisen** (Svensk navn: *Väinö Linna-priset*) er en finsk litteraturpris som deles ut av Väinö Linnas fond.https://www.akateeminenkirjakauppa.fi/webapp/wcs/stores/servlet/OpenCmsView?langId=-12&storeId=10052&catalogId=10001&pageId=info/litteraturpris/vaino_linna_priset.html

## Liste over prismottakere
Östraboprisen

**Östraboprisen** (Svensk tittel: *Östrabopriset*)  er en svensk litteraturpris på 30 000 SEK (2005) som deles ut av Smålands akademi sammen med avisen Smålandsposten. Prisen er innstiftet til Esaias Tegnérs minne.

## Liste over prismottakere

## Referanser
Thomas Bewick

**Thomas Bewick** (født 1753 i Northumberland, på Cherryburn i Mickley nær Newcastle upon Tyne, død  1828 i Gateshead, Tyne and Wear) var en britisk xylograf, tegner og ornitolog.

## Fra tresnitt til xylografi
Bewick viste tidlig et utpreget talent for tegning. Han fikk ingen kunstutdannelse, men kom fjorten års alder i lære hos gravøren Ralph Beilby i Newcastle. Det som skulle gjøre Bewick berømt var at han fornyet tresnittkunsten ved skjære motivene i den harde endeveden av løvtretresorter, spesielt buksbom (*Buxus sempervirens*). Dette gjorde han ved hjelp av de samme stikler som ble anvendt ved kobberstikk. Senere ble det utviklet en rekke xylografiske spesialverktøy.

I 1775 mottok han en utmerkelse fra Royal Society for the Encouragement of Arts, Manufactures and Commerce for tresnittet «Huntsman and the Old Hound». I 1776 gikk han inn i kompaniskap med sin læremester Beilby i et verksted de drev sammen i tjue år.

Han drev for det meste sin virksomhet fra Newcastle. Hans første større verk var *Select Fables* (1784), men senere gjorde han seg spesielt bemerket gjennom sine fremstillinger av dyr etter egne tegninger og akvareller, som i verkene *A General History of Quadrupeds* (1790) og *A History of British Birds* I (1797) – II (1804), med et supplement i 1821.

## Bewicks elever og illustrerte ukeblader
Bewicks elever fikk lukrative stillinger i de kontinentale forlagshusene både i Frankrike og I Tyskland. Takket være den xylografiske teknikk ble det en ny giv i europeisk illustrasjonskunst, som igjen førte til oppkomsten av illustrerte ukeblader.

## Bewicks lære i Norge
Til Norge kom den grafiske kunsten forholdsvis sent, via Danmark fra Tyskland. Det første verk som ble illustrert med xylografier på norsk grunn var Henrik Wergelands *[[Hasselnødder]]* (1845). Bildene ble skåret av dansken Hans Peter Hansen, som også lærte opp de første norske utøvere av faget Haakon Adelsten Lunde og Harald Nissen.

## Trivia
* The Thomas Bewick Primary School i Newcastle upon Tyne er oppkalt etter xylografiets oppfinner, Thomas Bewick.
* Bewick fant på å gravere sitt fingeravtrykk som kunstnersignature, noe som kan indikere at han var blant de første som oppdaget at et hvert menneske er utstyrt med sitt eget individuelle og særpregede mønster på fingertuppen.

## Referanser


## Litteratur
* Lee & Gaensslen: *Advances in Fingerprint Technology 2e*. CRC Press. 2001. ISBN 0-8493-0923-9
* Thomas Bewick: *A General History of Quadrupeds: The Figures Engraved on Wood*. University of Chicago Press. Chicago 2009. ISBN 9780226044804
* Marshall Hall: *The Artists of Northumbria*. Art Dictionaries Ltd. Bristol 2005. ISBN 0953260992.
* Jenny Uglow: *Nature's Engraver: A Life of Thomas Bewick*. London: Faber and Faber. London 2006. [(Paperback): University of Chicago Press. Chicago 2009.]
Godspeed You! Black Emperor

**Godspeed You! Black Emperor**, (ofte forkortet til GYBE) er et canadisk post-rock-band startet opp i 1994 i Montréal, Quebec, Canada. De var et av de første bandene til å gi ut sine album på labelet Constellation Records. 

Nimanns-bandet er kjent for sin orkestrale stil, store sprang i volum, lange crescendo-tunge komposisjoner i moll, stemme-samples, samt sin sterke anonymitet i live-bildet og flate band- og komposisjonsstruktur. 

Etter sin første utgivelse i 1997 begynte bandet å turnere regelmessig fra 1997-2002. I 2003 annonserte gruppa en pause, men gjenforente seg til en turné i regi av All Tomorrow's Parties 2010 og 2011. I 2015 utga bandet albumet *Asunder, Sweet And Other Distress*

## Diskografi
* 1994 *[[All Lights Fucked on the Hairy Amp Drooling]]* (utgitt på kassett i 33 kopier)
* 1997 *[[F♯A♯∞]]* (utgitt i 500 eksmplarer, nummerert, nyutgitt i 1998 på cd i ny versjon)
* 1999 *[[Slow Riot for New Zerø Kanada]]* (EP)
* 2000 *[[Lift Your Skinny Fists Like Antennas to Heaven]]* (også kjent som Levez Vos Skinny Fists Comme Antennas to Heaven)
* 2002 *[[Yanqui U.X.O.]]*
* 2012 *[['Allelujah! Don't Bend! Ascend!]]*
* 2015 *Asunder, Sweet and Other Distress*
*2017 *Luciferian Towers*
*2021 *G_d's Pee AT STATE'S END!*
*2024 *No Title as of 13 February 2024 28,340 Dead*

## Se også
* Thee Silver Mt. Zion Memorial Orchestra & Tra-La-La Band, sideprosjekt.

## Referanser


## Eksterne lenker
* 
* 
*  Constellation Records
Amigaguiden

***Amigaguiden*** er navnet på medlemsbladet til Norsk amigaforening.

*Amigaguiden* ble stiftet i 1992, og ble først kalt *H.O.B.B.I.T.T.E.N.*, noe som er en forkortelse for *[[Helgeland]] og Omegn Brukergruppes Bitvise Interne Trykksak for (Amiga-) Tekniske Entusiaster*.

Bladet sprer kunnskap om dataplattformen Amiga, og redaksjonen har sete i Mo i Rana.

Redaktør for bladet har hele tiden vært Tommy Rølvåg Strand.

## Eksterne lenker
* Amigaguiden
John Campbell, 2. hertug av Argyll

**John Campbell, 2. hertug av Argyll, 1. hertug av Greenwich** (født 10. oktober 1678, død 4. oktober 1743), kjent som Ian Ruaifh Cean eller Red John of the Battles, var en skotsk soldat, feltmarskalk og adelsmann.

## Tidlig liv
Han ble født i Petersham i Surrey i England som sønn av Archibald Campbell, 1. hertug av Argyll og Elizabeth Tollemache, datter av Lionel Tollemache, 3. baronett. I 1703 etterfulgte han faren som hertug av Argyll og overhode for Campbell-klanen. Han ble i 1705 gjort til baron Chatham og jarl av Greenwich på grunn av støtten til Act of Union 1707 som gjorde England og Skottland til et forent kongerike. Han kjempet under den britiske kommandanten, hertugen av Marlborough, i den spanske arvefølgekrigen. Han var med i slagene ved Oudenarde og Malplaquet. 

I 1710 ble han gjort til ridder av Hosebåndsordenen, og i 1711 ble han utnevnt til øverstkommanderende over de britiske militærstyrkene i Spania av Tory-styret til lord Oxford og lord Bolingbroke og han var guvernør av Menorca fra 1712 til 1716. I løpet av 1713 ble han derimot kritisk til toryregjeringen og tok parti med Whig i opposisjonen ved å holde taler mot de styrende i House of Lords. I juli 1714, da dronning Anne hadde sitt siste sykdomsforløp, gjorde Argyll og hertugen av Somerset en uventa entré i Privy Council. De forhindra Bolingbroke i å ta full kontroll etter lord Oxfords fall, og på denne måten kan de ha sikret hannoversk tronfølge.

## Jakobittopprørene
Under jakobittopprørene ledet Argyll myndighetenes styrker ved Sheriffmuir og overvant jakobittene som var ledet av jarlen av Mar. I 1719 fikk han tildelt hertugdømmet Greenwich. Han var Master General of the Ordnance fra 1725 til 1740 og ble forfremmet til feltmarskalk i 1736. Han blir nevnt som en av stifterne av Foundling Hospital som fikk Royal Charter av kongen i 1739. I 1742, et år før han døde, ble han utnevnt til øverstkommanderende for den britiske hæren.

## Se også
*Hertug av Argyll
*Storbritannias historie

## Referanser


 

 

|-

|-

|-

|-

|-
Harrassowitz Verlag

**Harrassowitz Verlag**  er et tysk akademisk forlag, basert i Wiesbaden, som spesialiserer seg på orientalske, slaviske og bok- og litteraturstudier. Forlaget utgjør den ene delen av firmaet Otto Harrassowitz GmbH & Co. KG, som også er berømt for sin akademiske bokhandelvirksomhet, rettet mot forskningsbiblioteker i hele verden, etablert i Leipzig i 1872. Harrassowitz Verlag har utgitt ca. 3000 titler, og publiserer rundt 150 akademiske bøker og periodika i året.

## Eksterne lenker
*
Protokoll (diplomati)

**Protokoll** innenfor diplomatiet har to betydninger:

1. Den enhet i et utenriksdepartement som ivaretar forbindelsen med de utenlandske diplomater i landet og bistår dem i praktiske spørsmål, herunder spørsmål under Wien-konvensjonen om diplomatisk samkvem. Protokollen ledes av protokollsjefen.

2. Den diplomatiske etikette som tilsikter likebehandling av alle lands representanter, uansett landets størrelse og betydning. Protokoll bestemmer blant annet den innbyrdes rekkefølge mellom diplomatene, basert dels på rang (ambassadør, chargé d'affaires, ministerråd, ambassaderåd, 1. ambassadesekretær, ambassadesekretær, attaché) og dels på hvem som har oppholdt seg lengst i landet, som Doyen. Den innbyrdes rangordning har betydning for hvordan diplomatene plasseres ved offisielle begivenheter, middager og lignende. 

3. Dokument som lages ved forhandlinger og som beskriver dets forløp.

## Litteratur

* Forni, P.M. *Choosing Civility: The 25 Rules of Considerate Conduct* New York: St. Martin’s Griffin Edition, October 2003. ISBN 0-312-28118-8.

* McCaffree, Mary Jane, Pauline Innis, and Richard M. Sand, Esquire. *PROTOCOL: The Complete Handbook of Diplomatic, Official and Social Usage*, 25th Anniversary Edition. Dallas: Durban House Press, September 2002. ISBN 1930754183.

## Eksterne lenker

* Protokollavdelingen i Sveriges utenriksdepartement (engelsk)
* eDiplomat.com: Diplomatic Protocol
* International Association of Protocol Consultants and Officers
Transpromo

**Transpromo** er en kombinasjon av ordene «TRANSaction» og «PROMOtion». Begrepet brukes om utnyttelse av fakturaer, kontoutskrifter og lignende til markedsbudskap. 

Utstederen/avsenderen oppnår med bruk av transpromo flere fordeler, som: 
*Spare porto og papir
*Få maksimal oppmerksomhet på markedsbudskapet
*Økt relevans (Budskapet kan knyttes til kundeprofil/kjøpsmønster/segment)
Hele konseptet bygger på antagelsen om at kunder viser større interesse for fakturaer etc. enn for ren reklame. 

Transpromo er nært beslektet med 1:1-dialog, «white space management» og DM (Direkte Markedsføring). Begrepet er relativt nytt, og brukes særlig i forbindelse med variabel fullfargetrykk.

## Eksterne lenker
* Transpromo
* An Intelligent Approach to TransPromo
Birger Möller

**Birger Möller** (født 8. oktober 1878 i Finland, død 7. juni 1961 i Arvika) var en svensk trener i fotball, kjent i Norge som innleid rikstrener for Norges herrelandslag i fotball 1918-1920, blant annet i den kamp som ga landslagets 1. seier (3-1 mot Sverige den 16. juni 1918).  
Han fungerte kun som trener, da det den gang var *Norges fodballforbunds Internationale udtagningskomité* (UK) som, gjerne
etter en uttakningskamp, bestemte hvilke spillere som fikk være med. Til hans første kamp hadde valgt syv av elleve fra klubben Sarpsborg FK. Debutkampen
resulterte i 0-2 borte mot Sverige.  Det er også sagt at han innførte mye balltrening og
formasjonstrening.
Som trener for landslaget var han også benevnt som en kostholdspioner, noe som overrasket
sportsjournalist P. Chr. Andersen fra Aftenposten: «han hadde tatt av bordet alle delikatesser der kunde bevirke daarlig mave».

Tidligere var han trener i Djurgårdens IF Fotboll der han også hadde spilt centerhalf.  I tiden i Norge ble han også utleid til klubber for kroner 75 per time. Også senere var han innom landet. Han var trener i Selbak Turn & Idrettsforening da klubben rykket opp i A-klassen i Østfold krets i 1926, tillike sommertrener for Fredrikstad FK, et virke han hadde i mange sesonger og for andre klubber, som Kyrksæterøra Idrettslag i 1936.  For Sandefjord Ballklubb trente han 1920-22 og Fredrikstad FK 1923.  Han trente IFK Kumla og var vaktmester ved deres anlegg 1926–30. I 1942-43 trente han topplaget Jönköpings Södra.

## Referanser